Lingwe uniwersala

Lingwe uniwersala es la lingua prima construida par L. L. Zamenhof en 1878, un presedente de esperanto. La notas per la lingua ia es destruida par Mordechai Zamenhof, la padre de L. L. Zamenhof, per evita condena par la polisia de la tsar. La natur de la lingua ia es partal reconstruida par Gaston Waringhien.

La sola esemplo esistente es esta poesia:

Malamikete de las nacjes
Kadó, kadó, jam temp' está.
La tot' homoze in familje
Konunigare so debá.

En esperanto moderna:

Malamikeco de la nacioj,
Falu, falu, jam temp' estas.
La tuta homaro en familion
Kununuigi sin devas.

En elefen:

Enemia de la nasiones,
Cade, cade, la tempo es aora.
Tota umanas en un familia
Nos debe uni.

La alfabeta ia inclui ć, dź, h́, ś, ź per ĉ, ĝ, ĥ, ŝ, ĵ. W es usada en loca de v, como en polsce e ŭ no ia esiste. La asentua es normal a la vocal ante la consonante ultima. Esetas es indicada par un sinieta agu, en modo simil a espaniol.

Nomes fini con -e; ajetivos fini con -a. En poesias, on pote omete la -e o -a de parolas.

La plural es indicada con -s pos la -e, e par usa las en loca de la. 

No forma spesial esiste per la acusativa (ojeto direta). 

La pronomes personal fini con -o:

{| class=wikitable
! ||singular||plural
|-
|person 1||mo||no
|-
|person 2||to||vo
|-
|person 3 (mas)||ro||rowspan=4|po
|-
|person 3 (fema)||śo
|-
|se||so
|-
|on|| o
|}

La corelatas es simil ordinada como en esperanto moderna:
{| class="wikitable"
| || ||cosa ||person ||cualia ||loca ||razona ||modo ||tempo || cuantia
|-
! || ||-o||-u||-a||-i||-ej||-e||-an||-om
|-
| esta/acel||f ||fo ||fu ||fa ||fi ||fej ||fe ||fan|| 
|-
| ci/cual||kv- ||kvo ||kvu ||kva || || ||kve ||kvan|| 
|-
| alga||k- ||ko ||ku ||  || || ||ke ||kan||kom
|-
| cada||ći- ||ćio ||ćiu || ||ćii || || ||ćian || 
|-
| no||f ||fio ||fiu || || || || ||fian || 
|}

Como en esperanto, la verbos no cambia per indica persones. 
presente -è,
pasada -à, 
perfeta -u, 
futur -uj, 
ipotesal -as, 
comanda -ó, 
infinitiva -i.

Lo pare ce lingwe uniwersala no usa sempre la mesma etimolojia ca esperanto. Per esemplo, en la poesia a supra, la parola kadó veni de la parola latina cadere. En esperanto, la parola fali veni de la parola deutx fallen.

 Fonte 
 Waringhien, Gaston. (1989) Lingvo kaj Vivo. Rotterdam: Universala Esperanto-Asocio.

Category:Lingua
Category:LAI